ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind exprimarea acordului de principiu pentru constituirea unui drept de superficie, cu titlu oneros, asupra terenului în suprafață de 3563 m.p., teren ce aparține domeniului privat al municipiului Lugoj, str. Dr. Ioan Bălan, FN, județul Timiș, înscris în C.F. nr. 400327 Lugoj (Nr. C.F. vechi: 565), nr. cadastral: 400327**

**(Nr. topografic: 1006-1007/67/a/1/a)**

Consiliul Local al Municipiului Lugoj;

Ținând cont de referatul Direcției urbanism-mediu – Compartimentul urbanism, amenajarea teritoriului și protejarea monumentelor istorice nr. 16/126493/(RU)126494 din 13.12.2024;

Având în vedere referatul nr. 16/127185/(RU)127186 din 16.12.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 257 din 13.12.2024 privind exprimarea acordului de principiu pentru constituirea unui drept de superficie, cu titlu oneros, asupra terenului în suprafață de 3563 m.p., teren ce aparține domeniului privat al municipiului Lugoj, str. Dr. Ioan Bălan, FN, județul Timiș, înscris în C.F. nr. 400327 Lugoj (Nr. C.F. vechi: 565), nr. cadastral: 400327 (Nr. topografic: 1006-1007/67/a/1/a);

Luând în considerare raportul de specialitate nr. 16/127605/(RU)127606 din 17.12.2024 întocmit de Arhitect Șef;

Luând în considerare avizul nr. 125 din 20.12.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Având în vedere Centralizatorul buletinelor de vot întocmit de Comisia de numărare a buletinelor de vot;

Luând în considerare solicitarea înregistrată în evidențele noastre sub nr. 16/124639 din 10.12.2024, a MOL ROMÂNIA PETROLEUM PRODUCTS S.R.L.;

Ținând cont de Contractul de asociere nr. 3035 din 23.02.1998 încheiat între municipiul Lugoj și MOL ROMÂNIA S.R.L;

Văzând Hotărârea Consiliului Local al Municipiului Lugoj nr. 95 din 30.07.2020 privind atestarea apartenenței la domeniul privat al municipiului Lugoj a unor imobile - terenuri;

Având în vedere Hotărârea Consiliului Local al Municipiului Lugoj nr. 13 din 27.01.2022 privind încetarea asocierii Consiliului Local al Municipiului Lugoj cu S.C. “MOL ROMÂNIA P.P.” S.R.L., la împlinirea termenului contractual;

Luând în considerare Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;

Văzând dispozițiile art. 693 -702 și art. 1664 alin. (1) din Legea nr. 287/2009 privind Codul civil, republicată, cu modificările și completările ulterioare;

În conformitate cu art. 84 alin. (1) și (3), art. 87 alin. (5), art. 129 alin. (2) lit. c) și alin. (6) lit. a), art. 136, art. 139 alin. (3) lit. g) și alin. (6-9), art. 355 și art. 362 alin. (1) din O.U.G. nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1.** - Se exprimă acordul de principiu pentru constituirea unui drept de superficie, cu titlu oneros, în favoarea MOL ROMÂNIA PETROLEUM PRODUCTS S.R.L., asupra imobilului-teren, în suprafață de 3563 m.p., situat în intravilanul municipiului Lugoj, str. Dr. Ioan Bălan, FN, județul Timiș, ce aparține domeniului privat al municipiului Lugoj, înscris în C.F. nr. 400327 Lugoj (Nr. C.F. vechi: 565), nr. cadastral: 400327 (Nr. topografic: 1006-1007/67/a/1/a).

**Art.2.** - Preţul pentru constituirea dreptului de superficie al terenului menționat la art. 1 se va stabili pe baza unui raport de evaluare aprobat de Consiliul Local al Municipiului Lugoj.

**Art.3.** - (1)Cuantumul final al chiriei ce urmează a fi suportată de către superficiar va fi stabilit de comisia de negociere constituită astfel:

1. dnul. consilier local Baboniu Marius-Cornel;
2. dnul. consilier local Jurjescu Daniel-Ioan;
3. dnul. consilier local Subțire Florin-Viorel;
4. Doi funcționari publici numiți prin Dispoziția Primarului Municipiului Lugoj.
5. Secretariatul Comisiei va fi asigurat de către Direcția urbanism-mediu.

**Art.4. -** Îndeplinirea prevederilor prezentei hotărâri se încredinţează Direcției urbanism-mediu și Direcției management financiar.

**Art.5.** - Prezenta hotărâre se comunică:

- Instituţiei Prefectului, Judeţul Timiş;

- Primarului Municipiului Lugoj;

- Direcţiei juridice;

- Direcției urbanism-mediu;

- Direcţiei management financiar;

- MOL ROMÂNIA PETROLEUM PRODUCTS S.R.L.;

- Celor interesaţi, prin afişare şi publicare;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Marius-Cornel Baboniu SECRETARUL GENERAL AL MUNICIPIULUI

Dan Ciucu

**Nr. 220 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |